Vestas har doneret deres gamle supercomputer til Aalborg Universitet, og det er ikke en lille sag, der er tale om. Computeren vejer 10 tons, er fem meter lang og består af 336 små, kraftige computere, som skal forbindes til universitetets forskningsenheder. Udover at være en fysisk kæmpe besidder computeren med sine 2760 GB Ram en enorm regnekraft. På den måde håber Aalborg Universitet at kunne spare en masse tid på beregninger og forskning inden for blandt andre mobiltelefoni og vindkraft.
Universitetets nye supercomputer er ikke ligefrem en bærbar én af slagsen.